text: 17 Hechos libropi mana sutʼita nejtinpis, ichapis Timoteoqa Pablota yanapajkunamanta ujnin karqa. Pabloqa payman nerqa: "Qanqa yachallankipuni imatachus yachachisqayta, [...] imaynatachus Antioquiapi, Iconiopi, Listrapi ima ñakʼarerqani, chayta. Chaywampis chay tukuymanta Señorqa librawarqapuni", nispa. Pablotaqa Antioquiamanta qharqorqanku, Iconiopi wañuchiyta munarqanku, Listrapitaj rumiswan chʼanqaykorqanku (2 Tim. 3:10, 11; Hech. 13:50; 14:5, 19).